text: পুষ্প একটি আসন্ন ভারতীয় তেলুগু ভাষার মারপিটধর্মী-রোমাঞ্চকর চলচ্চিত্র, যা রচনা ও পরিচালনা করেছেন সুকুমার। এতে মূখ্য চরিত্রে অল্লু অর্জুন, রশ্মিকা মন্দানা, বিজয় সেতুপতি, প্রকাশ রাজ ও জগপতি বাবু এবং সহযোগী চরিত্রে হরিশ উথামান, বেন্নেলা কিশোর এবং অনসূয়া ভরদ্বাজ অভিনয় করেছেন। এতে সঙ্গীতে সুর দিয়েছেন দেবী শ্রী প্রসাদ এবং চলচ্চিত্রটি মুত্তামশেট্টি মিডিয়া এর সাথে মৈত্রী মুভি মেকার্সের অধীনে নির্মিত হয়েছে। ছবিটি একই সাথে তেলুগু, মালয়ালম, তামিল, কন্নড় এবং হিন্দি ভাষায় মুক্তি দেওয়া হবে।
  
  কুশীলব 
  
   অল্লু অর্জুন - পুষ্পরাজ
   রশ্মিকা মন্দানা 
   বিজয় সেতুপতি - ইন্সপেক্টর
   প্রকাশ রাজ
   জগপতি বাবু 
   হরিশ উথামান
   বেন্নেলা কিশোর 
   অনসূয়া ভরদ্বাজ 
   আনিশ কুরুভিল্লা
  
  প্রযোজনা
  
  নির্মাণ 
  শুরুতে সুকুমার এই প্রকল্পটি মহেশ বাবুকে দিয়ে এসএসএমবি ২৬ শিরোনামে ঘোষণা করেছিলেন। পরে দুজনের মধ্যে মতভেদের কারণে মহেশ অনিল রবিপুডির নির্দেশনায় তার পরবর্তী ছবি সারিলেরু নিকেভ্যারুতে স্বাক্ষর করে চলচ্চিত্রটি থেকে সরে আসেন। পরে সুকুমার স্ক্রিপ্টে ছোটখাটো পরিবর্তন করে অল্লু অর্জুনের সাথে প্রকল্পটি এগিয়ে যাওয়ার ঘোষণা দেন।
  
  বাজারজাতকরণ 
  ২০২০ সালের ৪ এপ্রিল চলচ্চিত্রটির শিরোনাম পুষ্প ঘোষিত হয়েছিল এবং পুষ্প রাজ হিসাবে অল্লু অর্জুনের চেহারা ফার্স্ট লুক পোস্টারে প্রকাশ করা হয়েছিল।
  
  মুক্তি 
  ছবিটি মূলত দীপাবলির সময় মুক্তি পাওয়ার কথা ছিল, তবে কোভিড-১৯ মহামারীর কারণে চিত্রগ্রহণ বন্ধ হয়ে গেছে।
  
  তথ্যসূত্র 
  ALLU Arjun online 
  তবে বর্তমানে এই চলচ্চিত্রটার চিত্রগ্রহণ শুরু হয়েছে
  
  বহিঃসংযোগ 
  
   
  
  বিষয়শ্রেণী:অন্ধ্রপ্রদেশে ধারণকৃত চলচ্চিত্র
  বিষয়শ্রেণী:তেলুগু ভাষার চলচ্চিত্র
  বিষয়শ্রেণী:ভারতীয় অ্যাকশন থ্রিলার চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:আসন্ন চলচ্চিত্র
title: পুষ্প (চলচ্চিত্র)